open-index/open-wikipedia-markdown huggingface dataset:
Άγγελος Βλαχόπουλος

Ο **Άγγελος Βλαχόπουλος** (γεννήθηκε στις 28 Σεπτεμβρίου 1991 στην Θεσσαλονίκη) είναι Έλληνας επαγγελματίας υδατοσφαιριστής, με σημαντικές διεθνείς επιτυχίες. Αγωνίζεται ως περιφερειακός στην ομάδα Νόβι Μπέογκραντ της Σερβίας και στην Εθνική Ελλάδος ανδρών.

## Καριέρα
Ο Άγγελος Βλαχόπουλος έκανε τα πρώτα του βήματα στο χώρο της υδατοσφαίρισης στις ακαδημίες του Ν.Ο. Βουλιαγμένης, με τον οποίο υπέγραψε και το πρώτο του επαγγελματικό συμβόλαιο. Στην ομάδα της Βουλιαγμένης παρέμεινε μέχρι το 2013, έχοντας καταφέρει να κατακτήσει προηγουμένως το πρωτάθλημα αλλά και το κύπελλο Ελλάδας του 2012.

Το καλοκαίρι του 2013, ο Άγγελος Βλαχόπουλος μετεγγράφη στον Ολυμπιακό Πειραιώς. Στην ομάδα του Πειραιά παρέμεινε μέχρι και το 2016, έχοντας καταφέρει να κατακτήσει μέχρι στιγμής το πρωτάθλημα αλλά και το Κύπελλο Ελλάδας του 2014. Το 2016 μεταγράφηκε στην ιταλική Ποσίλιπο και την επόμενη χρονιά στην ουγγρική Έγκερ με την οποία αγωνίστηκε για 3 συνεχόμενα χρόνια. Από το 2019 εώς και το 2020 παρέμεινε στην ιταλική ομάδα Brecia. Έπειτα με την εθνική ομάδα ανδρών πόλο Ελλάδος κατέκτησε το ασημένιο μετάλλιο των Ολυμπιακών Αγώνων του Τόκυο 2021. Το 2021 μεταγράφηκε στην Σέρβικη ομάδα Νόβι Μπέογκραντ.

## Διεθνείς συμμετοχές
Ο Άγγελος Βλαχόπουλοςέχει πραγματοποιήσει αρκετές συμμετοχές με την εθνική ομάδα υδατοσφαίρισης της Ελλάδος. Έχει συμμετάσχει στο Παγκόσμιο Πρωτάθλημα υδατοσφαίρισης εφήβων που διεξήχθη το 2009 καθώς επίσης και στο Παγκόσμιο πρωτάθλημα υδατοσφαίρισης νέων ανδρών που διεξήχθη το 2011 και το 2015 ήρθε 3ος στο παγκόσμιο πρωτάθλημα ανδρών. Επιπρόσθετα το 2016 βρέθηκε στους Ολυμπιακούς Αγώνες του Ρίο, ενώ αργότερα του δόθηκε η ευκαιρία μαζί με την εθνική ομάδα πόλο στους Ολυμπιακούς Αγώνες του Τόκυο 2020, να φέρουν το ασημένιο μετάλλιο στην Ελλάδα.

## Τίτλοι
* 1 αργυρό μετάλλιο στος Ολυμπιακούς Αγώνες του Τόκυο (2020)
* 3ος στο Παγκόσμιο πρωτάθλημα το 2015 και 2022
* 4 Πρωταθλήματα Ελλάδος: 2012, 2014,2015,2016
* 4 Κύπελλα Ελλάδος: 2012, 2014, 2015,2016
* Πρωτάθλημα Ιταλίας 2021
* Πρωταθλημα Σερβιας 2022,2023,2024
* Πρωτάθλημα Αδριατικής λίγκας 2021,2023,2024
* Κύπελλο Σερβίας 2022,2024,2025

## Παραπομπές


## Πηγές
* Το προφίλ του Άγγελου Βλαχόπουλου στο gavros.gr
* Αποδέχθηκε την πρόταση του Ολυμπιακού ο Βλαχόπουλος

Κατηγορία:Έλληνες υδατοσφαιριστές
Κατηγορία:Υδατοσφαιριστές Βουλιαγμένης
Κατηγορία:Υδατοσφαιριστές ΟΣΦΠ
Κατηγορία:Έλληνες αργυροί Ολυμπιονίκες
Κατηγορία:Περιφερειακοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Υδατοσφαιριστές στους Θερινούς Ολυμπιακούς Αγώνες 2020
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Παγκόσμια Λίγκα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Αργυροί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2020)
Κατηγορία:Ολυμπιονίκες υδατοσφαίρισης (Ελλάδα)
Κατηγορία:Υδατοσφαιριστές Εθνικής Ελλάδας
Γιώργος Ντόσκας

Ο **Γιώργος Ντόσκας** (γεννήθηκε στις 11 Νοεμβρίου 1984 στη Χίο) και είναι Έλληνας προπονητής της υδατοσφάιρισης. Στο παρελθόν υπήρξε διεθνής υδατοσφαιριστής που αγωνίστηκε ως περιφερειακός στον Ολυμπιακό Πειραιώς.

## Καριέρα
Ο Γιώργος Ντόσκας έκανε τα πρώτα του βήματα στο χώρο της υδατοσφαίρισης στο ΝΟ Χίου, ομάδα της γενέτειράς του, με την οποία υπέγραψε και το πρώτο του επαγγελματικό συμβόλαιο. Στη Χίο παρέμεινε μέχρι και το 2003.

Το καλοκαίρι του 2003, ο Ντόσκας μετεγγράφηκε στον Ολυμπιακό Πειραιώς. Στην ομάδα του Πειραιά παρέμεινε αρχικά για οκτώ χρόνια, καθώς το 2011 αποφάσισε να αποχωρήσει απο το σύλλογο και να επιστρέψει στο ΝΟ Χίου. Προηγουμένως, είχε καταφέρει να κατακτήσει με τον Ολυμπιακό επτά πρωταθλήματα Ελλάδας (2004, 2005, 2007, 2008, 2009, 2010, 2011) και επτά Κύπελλα Ελλάδας (2004, 2006, 2007, 2008, 2009, 2010, 2011).

Μετά από μία αγωνιστική σεζόν στο Ν.Ο. Χίου (2011-12), ο Γιώργος Ντόσκας αποφάσισε να επιστρέψει στον Ολυμπιακό Πειραιώς, στον οποίο παρέμεινε μέχρι το 2017 που αποσύρθηκε απ' την ενεργό δράση. 

## Διεθνείς συμμετοχές
Ο Γιώργος Ντόσκας ήταν διεθνής με την εθνική ομάδα υδατοσφαίρισης της Ελλάδος, έχοντας 319 συμμετοχές και έχοντας πετύχει 193 γκολ.

## Τίτλοι
* 12 Πρωταθλήματα Ελλάδος: 2004, 2005, 2007, 2008, 2009, 2010, 2011, 2013, 2014, 2015, 2016, 2017
* 11 Κύπελλα Ελλάδος: 2004, 2006, 2007, 2008, 2009, 2010, 2011, 2013, 2014, 2015, 2016

## Παραπομπές


## Πηγές
* Το προφίλ του Γιώργου Ντόσκα στο gavros.gr
* Οι διεθνείς συμμετοχές του Ντόσκα με την Εθνική Ελλάδας

Κατηγορία:Έλληνες υδατοσφαιριστές
Κατηγορία:Υδατοσφαιριστές ΟΣΦΠ
Κατηγορία:Περιφερειακοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Υδατοσφαιριστές Εθνικής Ελλάδας
Σόνια Γκάντι

Η **Σόνια Γκάντι** (*सोनिया गांधी*, 9 Δεκεμβρίου 1946) είναι Ινδή πολιτικός που από  1998 -2017, 2019-22 είναι πρόεδρος του κόμματος του "Κογκρέσου". Είναι χήρα του Ρατζίβ Γκάντι, πρωθυπουργού της Ινδίας που δολοφονήθηκε το 1991.

## Βιογραφικά στοιχεία

Γεννήθηκε και μεγάλωσε στην Ιταλία. Κατά τη διάρκεια των σπουδών της στην αγγλική φιλολογία στο Ίδρυμα Bell στο Κέιμπριτζ γνώριζε τον μετέπειτα σύζυγό της, Ρατζίβ Γκάντι, με τον οποίο απέκτησε δύο παιδιά: τον Ραούλ Γκάντι και την Πριγιάνκα Γκάντι. Αν και δεν ασχολήθηκε ενεργά με την πολιτική, αναδείχθηκε το 1998 πρόεδρος του κόμματος του "Κογκρέσου" ύστερα από αίτημα μελών αυτού. Στις εκλογές του 1999 εξελέγη μέλος του κοινοβουλίου και αρχηγός της αντιπολίτευση ενώ σε αυτές του 2004 το κόμμα της συγκέντρωσε τις περισσότερες έδρες. Εξαιτίας όμως αντιδράσεων αλλά και νομικού κωλύματος λόγω της ιταλικής της καταγωγής δεν ανέλαβε την πρωθυπουργία διορίζοντας τον Μανμοχάν Σινγκ ως πρωθυπουργό. Το 2006 παραιτήθηκε από την έδρα της στη Βουλή, επανεξελέγη όμως σε άλλη περιφέρεια το ίδιο έτος. Το κόμμα της κέρδισε τις εκλογές του 2009, υπέστη όμως συντριπτική ήττα σε αυτές του 2014 με πρωθυπουργικό υποψήφιο τον γιο της, Ραούλ Γκάντι. Η ίδια επανεξελέγη μέλος του κοινοβουλίου.

Έχει συμπεριληφθεί πολλές φορές από τον τύπο στη λίστα με τις δέκα ισχυρότερες γυναίκες του κόσμου καθώς και σε αυτή με τις εκατό προσωπικότητες με τη μεγαλύτερη επιρροή.

Κατοικεί στο Νέο Δελχί.

## Πηγές


Κατηγορία:Ινδοί πολιτικοί
Τόνι Μπεν

Ο **Τόνι Μπεν** (*Anthony Neil Wedgwood Benn*, 3 Απριλίου 1925 - 14 Μαρτίου 2014) ήταν Άγγλος πολιτικός που σταδιοδρόμησε ως βουλευτής με το κόμμα των Εργατικών.

## Βιογραφικά στοιχεία

Γεννήθηκε στο Λονδίνο και ήταν γιος του Ουίλιαμ Μπεν, πολιτικού και υποκόμη του Stansgate. Το 1950 εξελέγη για πρώτη φορά βουλευτής εκλεγόμενος συνεχώς μέχρι το 2001. Υπήρξε δε ο μακροβιότερος βουλευτής των Εργατικών. Το 1960, μετά τον θάνατο του πατέρα του, κληρονόμησε τον τίτλο ευγενείας, έχασε όμως την θέση του στο κοινοβούλιο. Ύστερα από διαμαρτυρίες του κατάφερε να πείσει την συντηρητική κυβέρνηση να περάσει σχετικό νόμο, ο οποίος και ψηφίστηκε το 1963. Την ίδια μέρα αποκήρυξε τον τίτλο ευγενείας του προκειμένου να συνεχίσει να εκλέγεται βουλευτής. Διετέλεσε υπουργός σε αρκετές κυβερνήσεις.

Απεβίωσε στο δυτικό Λονδίνο. Ήταν παντρεμένος και είχε αποκτήσει παιδιά. Ο γιος του, Χίλαρι Μπεν, διετέλεσε υπουργός σε κυβέρνηση των Εργατικών.

## Πηγές


Κατηγορία:Άγγλοι πολιτικοί
Παναγία των Βράχων

Ο όρος **Παναγία των Βράχων** μπορεί να αναφέρεται:

* Σε πίνακα του Λεονάρντο Ντα Βίντσι
* Σε μια νησίδα και την ομώνυμη εκκλησία στο Μαυροβούνιο
Γκάνγκα Σινγκ

Ο Sir **Γκάνγκα Σινγκ** (3 Οκτωβρίου 1880 - 2 Φεβρουαρίου 1943) ήταν ο 21ος Μαχαραγιάς του Μπικάνερ, πολιτικός και αξιωματικός του βρετανικού στρατού.

## Βιογραφικά στοιχεία

Γεννήθηκε στο Μπικάνερ της Ινδίας και ήταν ο νεότερος γιος του Μαχαραγιά Λαλ Σινγκ. Διαδέχθηκε τον αδελφό του, Ντούνγκαρ Σινγκ, σε νεαρή ηλικία. Στάλθηκε στο περίφημο Mayo College για πέντε χρόνια και στη συνέχεια επέστρεψε στην πατρίδα του, όπου και συμπλήρωσε τις σπουδές του υπό την επίβλεψη βρετανού δασκάλου. Κατά τη διάρκεια του Α΄ Παγκοσμίου Πολέμου υπηρέτησε ως αρχηγός σώματος απαρτιζόμενου από καμήλες με το πλευρό της Βρετανικής Αυτοκρατορίας συμμετέχοντας σε μάχες στη Γαλλία, την Αίγυπτο και την Παλαιστίνη. Για την δράση του τιμήθηκε με τον βαθμό του Στρατηγού του βρετανικού στρατού όντας ο πρώτος Ινδός που έφερε ποτέ τον τίτλο.

Κατά τη διάρκεια του Πολέμου εκπροσώπησε την Ινδία στην Αυτοκρατορική Σύνοδο Πολέμου (1917) καθώς και στο Αυτοκρατορικό Πολεμικό Συμβούλιο (1918) ενώ ήταν ένας από τους δύο εκπροσώπους της Ινδίας στην Σύνοδο Ειρήνης του Παρισιού το 1919. Την περίοδο 1920 - 1926 υπήρξε καγκελάριος της Βουλής των Πριγκίπων και το 1924 εκπροσώπησε την Ινδία στην Κοινωνία των Εθνών. 

Ως Μαχαραγιάς του Μπικάνερ προώθησε σημαντικές μεταρρυθμίσεις κατασκευάζοντας το ομώνυμο φράγμα, ιδρύοντας πανεπιστήμια και σχολεία, Ανώτατο Δικαστήριο ενώ εισήγαγε νόμο που απαγόρευε τους γάμους παιδιών. Κατά τη διάρκεια της βασιλείας του κατασκευάσε τον ναό Κάρνι Μάτα. Διατηρούσε στενούς δεσμούς με την βρετανική εξουσία, υπήρξε προσωπικός φίλος του Βασιλιά Γεωργίου Ε΄ και ήταν ιδιαίτερα αγαπητός στους αριστοκρατικούς κύκλους του Λονδίνου. Υπήρξε επίσης δεινός κυνηγός.

Απεβίωσε στην Βομβάη. Ήταν παντρεμένος και είχε αποκτήσει παιδιά.

## Πηγές


Κατηγορία:Ινδοί πολιτικοί
BBC HD (Διεθνή)

Το **BBC HD** είναι διεθνής υψηλής ευκρίνειας τηλεοπτικός σταθμός που παρέχεται από το BBC Worldwide και άρχισε να εκπέμπει το Σεπτέμβριο του 2006.

Στην Αυστραλία ο σταθμός μεταδιδόταν από την πλατφόρμα *Foxtel HD+*, όπου άρχισε να εκπέμπει πειραματικά στις 2 Ιουνίου του 2008 και επίσημα στο τέλος του μήνα. Στις 15 Νοεμβρίου 2009, στην Αυστραλία και τη Νέα Ζηλανδία, το κανάλι αντικαταστάθηκε από το BBC UKTV HD.

Το 2008 ο σταθμός ξεκίνησε να εκπέμπει στις Σκανδιναβικές χώρες μέχρι την 1η Ιανουαρίου 2016 και το 2011 στη Λατινική Αμερική μέχρι την 31η Αυγούστου 2015, εκεί όπου αντικαταστάθηκε από το BBC Earth. Στη Βραζιλία ο σταθμός ξεκίνησε να εκπέμπει το 2012.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Τηλεοπτικοί σταθμοί
Κατηγορία:Διεθνείς τηλεοπτικοί σταθμοί του BBC
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2006
Τριακοστή πρώτη δυναστεία Φαραώ

Η **Τριακοστή πρώτη δυναστεία Φαραώ** γνωστή επίσης και ως **Δεύτερη Αιγυπτιακή Σατραπεία** ήταν στην ουσία μία βραχύβια επαρχία της Περσικής Αυτοκρατορίας των Αχαιμενιδών, μεταξύ του 343 – 332 π.Χ.

Μετά από ένα διάλειμμα ανεξαρτησίας, κατά το οποίο βασίλεψαν τρεις αιγυπτιακές δυναστείες (η 28<sup>η</sup>, η 29<sup>η</sup> και η 30<sup>η</sup> Δυναστεία), ο Αρταξέρξης Γ΄ (βασιλεία 358 – 338 π.Χ.), ανακατέλαβε την κοιλάδα του Νείλου για μια σύντομη δεύτερη περίοδο (343 – 332 π.Χ.), η οποία και ονομάστηκε 31η Δυναστεία της Αιγύπτου.    
## Ιστορία

Δεν είναι γνωστό ποιος διοίκησε ως σατράπης υπό τον Αρταξέρξη Γ΄, αλλά υπό τη βασιλεία του Δαρείου Γ΄ (336 – 330 π.Χ.) ήταν ο Σαβάκης, ο οποίος πολέμησε και σκοτώθηκε στη Μάχη της Ισσού, και τον οποίο διαδέχτηκε ο Μαζάκης. Στην Ισσό πολέμησαν επίσης και Αιγύπτιοι, για παράδειγμα ο ευγενής Σομτουτεφνεχέτ από την Ηρακλεόπολη, ο οποίος περιγράφεται στην "Στήλη της Νάπολης" και το πώς ξέφυγε από την μάχη εναντίον των Ελλήνων, και πώς ο θεός της πόλης Αρσάφης τον προστάτεψε και του επέτρεψε να επιστρέψει στην πατρίδα του.

Το 332 π.Χ. ο Μαζάκης παρέδωσε τη χώρα στον Μέγα Αλέξανδρο χωρίς μάχη. Η Αυτοκρατορία των Αχαιμενιδών είχε τελειώσει, και για λίγο διάστημα η Αίγυπτος ήταν σατραπεία της αυτοκρατορίας του Αλεξάνδρου. Στη συνέχεια στην κοιλάδα του Νείλου βασίλεψαν οι Πτολεμαίοι και η Ρωμαίοι.

## Πηγές
* Αποσπάσματα από τον Κτησία (*[[Κτησίας#Περσικά|Περσικά]]*) 
* Διόδωρος Σικελιώτης (*Ιστορική Βιβλιοθήκη*)
* Αποσπάσματα από τον Μανέθωνα (*Αιγυπτιακά*)
* Ιώσηπος (*Ιουδαϊκή Αρχαιολογία*)

Κατηγορία:Δυναστείες της αρχαίας Αιγύπτου
Ναμπίλ Μοράντ

Ο **Ναμπίλ Ιωσήφ Μοράντ** (Χομς, Συρία, 1962) είναι Σύρος ιατρός και ο πρώτος μετανάστης που εκλέγεται δήμαρχος στην Ελλάδα.

Ο Μοράντ έχει διατελέσει ήδη τρεις φορές δημοτικός σύμβουλος, αφού κατάφερε να εκλεγεί το 2002 και το 2006 στο δήμο Λεχαινών και το 2010 στον ενοποιημένο δήμο Ανδραβίδας-Κυλλήνης.

Στις αυτοδιοικητικές εκλογές της 18/25 Μαΐου 2014 ο Μοράντ εκλέχθηκε δήμαρχος Ανδραβίδας-Κυλλήνης κατά τη δεύτερη Κυριακή, λαμβάνοντας 5.941 ψήφους και ποσοστό 52,23%.

Ο Ν. Μοράντ εγκατέλειψε τη χώρα του το 1979 για να σπουδάσει Ιατρική στο εξωτερικό και συγκεκριμένα στο Βέλγιο και τη Βουλγαρία, όπου γνωρίσθηκε και παντρεύθηκε με Ελληνίδα συνάδελφό του, με την οποία έχουν αποκτήσει δυο παιδιά.

Το 1989 ήρθαν στην Ελλάδα και δημιούργησαν το ιατρείο τους στα Λεχαινά

Ο Ναμπίλ Μοράντ είναι πολιτογραφημένος Έλληνας.

## Πηγή
* Αναστασία Βαμβακά, "*Ναμπίλ Μοράντ. Ο Σύρος που σάρωσε στη Μανωλάδα*", στον "*Ελεύθερο Τύπο*" της Κυριακής 1 Ιουνίου 2014, σελ. 21

## Παραπομπές


Κατηγορία:Δήμαρχοι ελληνικών πόλεων
Κατηγορία:Σύροι πολιτικοί
Κατηγορία:Δήμος Ανδραβίδας - Κυλλήνης
Αποστακτήρας

Ο αποστακτήρας είναι συσκευή που χρησιμεύει για την απόσταξη ενός μίγματος. Χρησιμεύει επίσης στην παρασκευή κάποιων οινοπνευματωδών ποτών τα οποία είναι φτιαγμένα από απόσταξη στέμφυλων, όπως το τσίπουρο, ή άλλων φρούτων, όπως το τζιν, και το ρούμι. Χρησιμοποιείται και στα εργοστάσια και ουσιαστικά είναι ο κύκλος του νερού σε μικρογραφία.
Επίσης χρησιμοποιείται στόν διαχωρισμό δύο ή περισσοτέρων υγρών (κλασματική απόσταξη).

Για κάποιους αυτή η λέξη έχει την έννοια απο την στάχτη ενός κτηρίου. 

## Ιστορία
Η πρώτη σαφής μαρτυρία της απόσταξης προέρχεται από τους Έλληνες αλχημιστές που εργάζονται στην Αλεξάνδρεια γύρω στον 1ο αιώνα. Οι Κινέζοι εικάζεται να έχουν αναπτύξει ανεξάρτητα αυτήν την μέθοδο περίπου την ίδια εποχή. Το αποσταγμένο νερό πρώτο περιγράφεται στον δεύτερο αιώνα από τον Αλέξανδρο της Αφροδισιάδος. Οι Αλεξανδρινοί χρησιμοποιούσαν άμβυκα (alambic) απόσταξης ή ακόμα συσκευή απόσταξης τον τρίτο αιώνα.

Οι Άραβες κατά τον μεσαίωνα έμαθαν τη διαδικασία της απόσταξης από τους Αλεξανδρινούς και τη χρησιμοποίησαν κατά κόρον σε αλχημικά πειράματα. Οι εικόνες των κλιβάνων εμφανίζονται σε πολλά σχέδια και σκίτσα στα εργαστήριά τους.

Κατηγορία:Εργαλεία
Κατηγορία:Απόσταξη
Ένας Αμερικανός Λυκάνθρωπος στο Λονδίνο

Το ***Ένας Αμερικανός Λυκάνθρωπος στο Λονδίνο*** (αγγλικά: *An American Werewolf in London*) είναι Βρετανική κομεντί τρόμου, παραγωγής 1981 σε σκηνοθεσία Τζων Λάντις. Πρωταγωνιστούν οι Ντέιβιντ Νότον, Γκρίφιν Ντιουν και Τζένι Ότερ.

## Πλοκή
Δύο νέοι τουρίστες ο Ντέιβιντ και ο Τζακ ενώ περπατούν στην αγγλική ύπαιθρο δέχονται επίθεση από ένα τριχωτό τέρας που μοιάζει με λύκο. Ο Τζακ δολοφονείται από το τέρας ενώ ο Ντέιβιντ γλιτώνει και διασώζεται βαριά τραυματισμένος από τους ντόπιους. Ο νέος Αμερικανός ξυπνάει σε ένα νοσοκομείο του Λονδίνου για να διαπιστώσει ότι η ζωή του έχει αλλάξει. Περίεργοι εφιάλτες καθώς και επισκέψεις από το νεκρό φίλο του τον βασανίζουν διαρκώς. Σύντομα όμως θα έχει πανσέληνο και ο Ντέιβιντ θα αλλάξει.

## Ηθοποιοί και χαρακτήρες
* Ντέιβιντ Νότον στο ρόλο του *Ντέιβιντ Κέσλερ*
* Γκρίφιν Ντιουν στο ρόλο του *Τζακ Γκούντμαν*
* Τζένι Οττερ στο ρόλο της νοσοκόμας *Άλεξ Πράισ*
* Τζον Γουντβάιν στο ρόλο του γιατρού *Χιρς*
* Φρανκ Όζ στο ρόλο του *Κόλινς*

## Παραγωγή
Σύμφωνα με την Entertainment Weekly, στην ταινία ξεχώρισαν τα, βραβευμένα με όσκαρ, εφέ μεταμόρφωσης του Ρικ Μπέικερ, τα οποία άλλαξαν το makeup στις ταινίες τρόμου την δεκαετία του 1980.

## Box Office
* Προϋπολογισμός: 10.000.000 δολάρια
* Θέση ανοίγματος: 1η
* Πρεμιέρα (άνοιγμα τριημέρου): 3.786.512 δολάρια
* Εισπράξεις στην Αμερική: 30.565.292 δολάρια
* Παγκόσμιες εισπράξεις: 61.973.249 δολάρια

## Κληρονομιά
**Ριμέικ**

Τον Ιούνιο του 2009 ανακοινώθηκε ότι η Dimension Films δούλευε με τους παραγωγούς Σέιν και Μπράιαν Φαρστ σε ένα ριμέικ της ταινίας.

**Συνέχειες**

Την ταινία ακολούθησε μια συνέχεια με τίτλο *[[Ένας Αμερικανός Λυκάνθρωπος στο Παρίσι]]* το 1997.

## Παραπομπές


## Εξωτερικοί σύνδεσμοι

*

Κατηγορία:Βρετανικές ταινίες της δεκαετίας 1980
Κατηγορία:Ταινίες παραγωγής Universal Pictures
Κατηγορία:Ταινίες του 1981
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1980
Κατηγορία:Αμερικανικές κωμικές ταινίες τρόμου
Κατηγορία:Βρετανικές κωμικές ταινίες τρόμου
Κατηγορία:Ταινίες παραγωγής PolyGram Filmed Entertainment
Κατηγορία:Αμερικανικές ταινίες μαύρης κωμωδίας
Κατηγορία:Βρετανικές ταινίες μαύρης κωμωδίας
Κατηγορία:Ταινίες γυρισμένες στην Ουαλία
Κατηγορία:Λυκάνθρωποι σε ταινίες
Κατηγορία:Ταινίες που κέρδισαν Όσκαρ Καλύτερου Μακιγιάζ και Κομμώσεων
Σαντζάι Γκάντι

Ο **Σαντζάι Γκάντι** (*संजय गांधी*, 14 Δεκεμβρίου 1946 - 23 Ιουνίου 1980) ήταν Ινδός πολιτικός και μέλος της πολιτικής οικογένειας Νεχρού - Γκάντι.

## Βιογραφικά στοιχεία
Γεννήθηκε στο Νέο Δελχί και ήταν γιος του Φεροζέ Γκάντι (ανιψιού του Μαχάτμα Γκάντι) και της Ίντιρα Γκάντι, μετέπειτα πρωθυπουργού. Από την πλευρά της μητέρας του καταγόταν από ισχυρή πολιτική οικογένεια καθώς ο παππούς του, Τζαβαχαρλάλ Νεχρού, υπήρξε ο πρώτος πρωθυπουργός της Ινδίας. Αδερφός του ήταν ο Ρατζίβ Γκάντι. Υπήρξε σύμβουλος της μητέρας του και τον Ιανούαριο του 1980 εξελέγη βουλευτής. 

Πέθανε σε αεροπορικό δυστύχημα στις 23 Ιουνίου 1980. Ήταν παντρεμένος με την Μανέκα Γκάντι και μαζί απέκτησαν τον Βαρούν Γκάντι.

## Πηγές


Κατηγορία:Ινδοί πολιτικοί
Δήμητρα Σερεμέτη

Η **Δήμητρα Σερεμέτη** (Αμπελώνας Λάρισας, 5 Ιουνίου 1933 - Αθήνα, 2  Ιουνίου 2014) ήταν Ελληνίδα ηθοποιός του θεάτρου και του κινηματογράφου.

## Βιογραφία
Η Δήμητρα Σερεμέτη γεννήθηκε στον Αμπελώνα Λάρισας, όπου ολοκλήρωσε τις γυμνασιακές σπουδές της. Το 1946, στη διάρκεια του Εμφυλίου, ήλθε στην Αθήνα. 

Σπούδασε στη Δραματική Σχολή Θεάτρου Τέχνης Καρόλου Κουν και του Πέλου Κατσέλη και διετέλεσε αντιπρόεδρος του Σωματείου Ηθοποιών. Ήταν σύζυγος του ηθοποιού Κώστα Παπαχρήστου.

Πέθανε στην Αθήνα και κηδεύτηκε στο νεκροταφείο του Κόκκινου Μύλου στις 3 Ιουνίου 2014.  

## Φιλμογραφία
### Κινηματογράφος

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ενταφιασμοί στο Κόκκινο Μύλο
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Ινδικές βουλευτικές εκλογές 2014

Το 2014 διεξήχθησαν **γενικές εκλογές στην Ινδία** για την ανάδειξη της 16ης Βουλής (Lok Sabha). Εξελέγησαν οι 543 βουλευτές σε ισάριθμες εκλογικές περιφέρειες της χώρας. Η ψηφοφορία έγινε σε 9 φάσεις, από τις 7 Απριλίου ως τις 12 Μαΐου 2014 και επρόκειτο για τις μεγαλύτερες σε διάρκεια εκλογές στην ιστορία της ασιατικής χώρας. Σύμφωνα με την Εφορευτική Επιτροπή της Ινδίας, 814,5 εκατ. ήταν οι εγγεγραμμένοι ψηφοφόροι, αυξημένοι κατά 100 εκατ. σε σχέση με τις προηγούμενες εκλογές. Έτσι, ήταν οι πολυπληθέστερες εκλογές στον κόσμο. Γύρω στα 23,1 εκατομμύρια ή το 2,7% του συνόλου των εγγεγραμμένων ψηφοφόρων ήταν ηλικίας 18–19 ετών . Συνολικά έλαβαν μέρος 8.251 υποψήφιοι για την πλήρωση των 543 εδρών της Lok Sabha. Η συμμετοχή κατά μέσο όρο διαμορφώθηκε στο 66,3% και πρόκειται για το υψηλότερο ποσοστό στην ιστορία των ινδικών γενικών εκλογών.
Στις 16 Μαΐου ανακοινώθηκαν τα αποτελέσματα και έπειτα από 15 ημέρες τερματίστηκε η θητεία της απερχόμενης Βουλής (31 Μαΐου 2014). Η Εθνική Δημοκρατική Συμμαχία με επικεφαλής το Κόμμα Μπαρατίγια Τζανάτα, κέρδισε σαρωτική νίκη, καταλαμβάνοντας 336 έδρες.  Το BJP μόνο του κέρδισε 31% των ψήφων και 282 (το 51,9% όλων των εδρών) έδρες. Ήταν η πρώτη φορά από το 1984 που στις ινδικές γενικές εκλογές ένα κόμμα κέρδισε τόσες πολλές έδρες, ώστε να μπορεί να κυβερνήσει χωρίς να έχει την υποστήριξη άλλων κομμάτων. Η Ενωμένη προοδευτική Συμμαχία, με επικεφαλής το Ινδικό Εθνικό Κογκρέσο,κέρδισε 58 έδρες, από τις οποίες οι 44 (το 8,1%)κερδήθηκαν από το Κογκρέσο, το οποίο συγκέντρωσε ποσοστό 19,3% όλων των ψήφων. Οι εκλογές αυτές ήταν η χειρότερη ήττα για το Κόμμα του Κογκρέσου στην ιστορία του.Το BJP και οι σύμμαχοί του έλαβαν εντολή σχηματισμού νέας κυβέρνησης πλειοψηφίας, κάτι που συνέβαινε για πρώτη φορά τα τελευταία 30 χρόνια.

## Αποτελέσματα

## Παραπομπές


2014
Κατηγορία:Εκλογές του 2014
A Gypsy's Kiss

Το **A Gypsy's Kiss** είναι τραγούδι του χαρντ ροκ συγκροτήματος Deep Purple, το έκτο κομμάτι του δίσκου "*[[Perfect Strangers (άλμπουμ)|Perfect Strangers]]*", ο οποίος κυκλοφόρησε τον Σεπτέμβριο του 1984 ανεβαίνοντας στο # 5 στην Μεγάλη Βρετανία, ενώ έγινε πλατινένιος στις Ηνωμένες Πολιτείες.

## Στίχοι και ηχογράφηση
Οι ηχογραφήσεις του δίσκου διήρκεσαν από τις 10 Ιουλίου μέχρι τις 26 Αυγούστου 1984. Το "*A Gypsy's Kiss*" αποτελεί ένα από τα πιο δυναμικά κομμάτια του δίσκου, με μία εισαγωγή από την κιθάρα του Ρίτσι Μπλάκμορ να δίνει το έναυσμα για ένα γρήγορο χαρντ ροκ κομμάτι, με εξαιρετικά σόλο από τον Μπλάκμορ και τον κιμπορντίστα Τζον Λορντ.

Οι στίχοι του Ίαν Γκίλαν αναφέρονται στα προβλήματα της μουσικής βιομηχανίας εκείνη την εποχή και επικρίνει την επιρροή του αμερικανικού τρόπου προσέγγισης προς την σκηνή της ροκ.

## Σινγκλ κυκλοφορίες
Το "*A Gypsy's Kiss*" κυκλοφόρησε σε μορφή σινγκλ στην δεύτερη πλευρά της ισπανικής έκδοσης του 7" του τραγουδιού "*[[Perfect Strangers (τραγούδι των Deep Purple)|Perfect Strangers]]*", το οποίο κυκλοφόρησε τον Οκτώβριο του 1984. Επίσης, το 1985 συμπεριλήφθηκε στο ΕΡ του "*[[Perfect Strangers (τραγούδι των Deep Purple)|Perfect Strangers]]*", μαζί με το ομώνυμο κομμάτι, το "*[[Wasted Sunsets]]*" και το "*Hungry Daze*", το οποίο εκδόθηκε στην Μεγάλη Βρετανία.

## Ζωντανές ηχογραφήσεις
Το "*A Gypsy's Kiss*" συμπεριλήφθηκε στις ζωντανές εμφανίσεις του συγκροτήματος κατά την περιοδεία για την προώθηση του "*[[Perfect Strangers (άλμπουμ)|Perfect Strangers]]*". Ζωντανά ηχογραφημένοι δίσκοι οι οποίοι συμπεριλαμβάνουν το κομμάτι είναι οι εξής:

* *[[In the Absence of Pink]]* (ηχογράφηση - 1985, κυκλοφορία - 1991)
* *[[New, Live & Rare (DVD)|New, Live & Rare]]* (DVD, ηχογράφηση - 1985, κυκλοφορία - 2002)
* *[[Perfect Strangers Live]]* (ηχογράφηση - 1984, κυκλοφορία - 2013)

## Τα μέλη των Deep Purple
Το "*A Gypsy's Kiss*" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* *Perfect Strangers CD Booklet*, Mercury, 1991
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, Blake Publishing, 1998

## Εξωτερικοί σύνδεσμοι
* Στίχοι A Gypsy's Kiss 
* Gypsy's Kiss tablature 1
* Gypsy's Kiss tablature 2
* Gypsy's Kiss tablature 3
* Gypsy's Kiss tablature 4
* Gypsy's Kiss tablature 5
* Gypsy's Kiss (Solo) tablature 6
* Deep Purple - Gypsy's Kiss - YouTube

Κατηγορία:Τραγούδια των Deep Purple
Κατηγορία:Τραγούδια του 1984
Ουμβέρτος Β΄ της Ιταλίας

Ο **Ουμβέρτος Β΄** (ιταλ. *Umberto II di Savoia*, 15 Σεπτεμβρίου 1904 - 18 Μαρτίου 1983) του Οίκου της Σαβοΐας ήταν ο τέταρτος και τελευταίος βασιλιάς της Ιταλίας. 

## Βιογραφία
Ο *Ουμβέρτος Νικόλαος Θωμάς Ιωάννης Μαρία* ήταν το τρίτο παιδί και ο μοναχογιός του Βίκτωρος Εμμανουήλ Γ΄ της Ιταλίας και της Ελένης του Μαυροβουνίου.

Ο Βίκτωρ Εμμανουήλ Γ΄, σε μια προσπάθεια να επανορθώσει την εικόνα της μοναρχίας στην Ιταλία, μετά την πτώση του καθεστώτος του Μπενίτο Μουσσολίνι, μετέφερε τις εξουσίες του στον γιο του Ουμβέρτο το 1944, χωρίς, όμως, να του δοθεί ο τίτλος του Βασιλιά. Κατά την περίοδο της οργάνωσης του ιταλικού δημοψηφίσματος του 1946 για το πολίτευμα, ο Βίκτωρ Εμμανουήλ παραιτήθηκε πλήρως από τα καθήκοντά του σε μια τελευταία προσπάθεια να κερδίσει υποστήριξη ο θεσμός της μοναρχίας.

Έτσι, ο Ουμβέρτος άσκησε εξουσία για μόλις 35 ημέρες, από τις 9 Μαΐου 1946 ως τις 12 Ιουνίου 1946, οπότε και κηρύχθηκε έκπτωτος. Για αυτό το λόγο, έμεινε στην ιστορία ως ο *Βασιλιάς του [[Μάιος|Μάη]]* (*Re di Maggio*). Το υπόλοιπο μέρος της ζωής του το έζησε εξόριστος στην πόλη Κασκάις της Πορτογαλίας, ενώ δεν του επιτράπηκε να επιστρέψει στην Ιταλία ούτε την περίοδο που αρρώστησε βαριά το 1983.

Πέθανε το 1983 στη Γενεύη σε ηλικία 78 ετών. Ενταφιάστηκε στο Αββαείο του Ωτκόμ στο Σαιν-Πιέρ-ντε-Κυρτίγ της Γαλλίας, τόπο ενταφιασμού πολλών μελών του Οίκου της Σαβοΐας.

## Οικογένεια
Νυμφεύτηκε το 1930 τη Μαρία Ιωσηφίνα των Βέττιν - Σαξονίας-Κοβούργου-Γόθας, κόρη του Αλβέρτου Α΄ του Βελγίου, και είχε τέκνα:
* Μαρία Πία (γενν. 1934), παντρεύτηκε πρώτα τον Αλέξανδρο της Γιουγκοσλαβίας και μετά το Μιχαήλ των Βουρβόνων-Πάρμας.
* Βίκτωρ Εμμανουήλ (1937 - 2024), Πρίγκιπας της Νάπολης.
* Μαρία Γαβριέλα (γενν. 1940), παντρεύτηκε το Ρόμπερτ Τσέλλιννγκερ ντε Μπαλκάνυ.
* Μαρία Βεατρίκη (γενν. 1944), παντρεύτηκε το Λουίς Ραφαέλ Ρέυνα-Κορβαλάν υ Ντίλλον.

## Πρόγονοι

## Παραπομπές


Κατηγορία:Βασιλείς της Ιταλίας
Κατηγορία:Οίκος της Σαβοΐας
Κατηγορία:ΛΟΑΤ Χριστιανοί
Ουμβέρτος Α΄ της Ιταλίας

Ο **Ουμβέρτος Α΄** (ιταλ. *Umberto I di Savoia*, 14 Μαρτίου 1844 – 29 Ιουλίου 1900) του Οίκου της Σαβοΐας ήταν ο δεύτερος βασιλιάς της Ιταλίας (1878 - 1900).    

## Βιογραφία
Ο *Ουμβέρτος Ραϊνέριος Κάρολος Εμμανουήλ Ιωάννης Μαρία Φερδινάνδος Ευγένιος* ήταν το δεύτερο παιδί και ο πρώτος γιος του Βίκτωρος Εμμανουήλ Β΄ της Ιταλίας και της Αδελαΐδας των Αψβούργων-Λωρραίνης, κόρης του Ραϊνέριου Ιωσήφ της Αυστρίας.    

Διακρίθηκε ως διοικητής μεραρχίας στον πόλεμο εναντίον της Αυστρίας και στις μάχες του Σολφερίνο και της Κουστότσα. Η στρατιωτική του φήμη σε συνδυασμό με τη συμπάθεια που έδειχνε προς τον Γκαριμπάλντι και τους Ιταλούς πατριώτες, τον έκαναν δημοφιλή. Το 1878 διαδέχθηκε τον πατέρα του στο θρόνο της Ιταλίας. Στους κύκλους των αναρχικών ήταν γνωστός ως "Βασιλιάς Μύδρος" (*Re Mitraglia*).   

Δολοφονήθηκε το 1900 στη Μόντσα κατά την αποχώρησή του από το στάδιο του Μιλάνου, όπου είχε μεταβεί να παρακολουθήσει τους Πανιταλικούς Αγώνες, από τον Ιταλό αναρχικό Γκαετάνο Μπρέσι.   

## Οικογένεια
Νυμφεύτηκε το 1868 την εξαδέλφη του Μαργαρίτα της Σαβοΐας, κόρη του Φερδινάνδου της Γένουας, και είχε τέκνο:
* Βίκτωρ Εμμανουήλ Γ΄ (1869 - 1947), Βασιλιάς της Ιταλίας.

## Πρόγονοι

## Παραπομπές


Κατηγορία:Βασιλείς της Ιταλίας
Κατηγορία:Οίκος της Σαβοΐας
Κρεγκ Κανονίερ

Ο **Κρεγκ Κανονίερ** (Craig Cannonier, 1963-) είναι πολιτικός από τις Βερμούδες. Υπηρέτησε ως πρωθυπουργός των Βερμούδων από τις 18 Δεκεμβρίου 2012 ως την παραίτησή του, στις 19 Μαΐου 2014. Επίσης, ήταν ηγέτης του Συνασπισμού Μία Βερμούδα από τις 10 Σεπτεμβρίου 2011 ως το 2014.

Τον Μάιο του 2014 παραιτήθηκε από την πρωθυπουργία, τονίζοντας ότι δεν είχε γίνει κάτι παράνομο, όμως κατά καιρούς υπήρξε αποτυχία στο να υπάρξει πλήρης διαφάνεια. Τον αντικατέστησε προσωρινά στην πρωθυπουργία ο Μάικλ Ντάνκλεϊ.

## Παραπομπές


## Εξωτερικοί σύνδεσμοι
* Βιογραφικά στοιχεία

Κατηγορία:Πρωθυπουργοί των Βερμούδων
Τζέισον Δημητρίου

Ο **Τζέισον Δημητρίου** (αγγλικά: Jason Demetriou) (γενν. 18 Νοεμβρίου 1987, Νιούχαμ) είναι Κύπριος ποδοσφαιριστής, ο οποίος αγωνίζεται ως αμυντικός για τη Σάουθεντ Γιουνάιτεντ.

## Σταδιοδρομία σε συλλόγους

## Εθνική ομάδα
Στις 20 Ιανουαρίου 2009, κλήθηκε για πρώτη φορά στην Εθνική Κύπρου από τον προπονητή Άγγελο Αναστασιάδη, όπου έγινε διαθέσιμος χάρη στις ελληνοκυπριακές πατρικές του ρίζες. Έκανε το ντεμπούτο του κόντρα στη Σερβία στην εντός έδρας ήττα με 2–0, μπαίνοντας ως αλλαγή στη θέση του Δημήτρη Χριστοφή, στις 10 Φεβρουαρίου. Στις 11 Φεβρουαρίου, ο Δημητρίου έκανε τη δεύτερη εμφάνιση και το επίσημο ντεμπούτο του εναντίον της Σλοβακίας, όπου έδωσε δύο ασίστ στη νίκη της Κύπρου με 3–2. Του απονεμήθηκε το βραβείο του Παίκτη του Αγώνα για την απόδοσή του σε αυτόν τον αγώνα. Στις 10 Οκτωβρίου 2015, σημείωσε το πρώτο του γκολ, το νικητήριο στην εκτός έδρας νίκη με 1–2 εναντίον του Ισραήλ για τα προκριματικά του Ευρωπαϊκού Πρωταθλήματος 2016, που επέτρεψε στην Ουαλία να προκριθεί στη διοργάνωση παρά την ήττα από τη Βοσνία και Ερζεγοβίνη. Ο Δημητρίου αποσύρθηκε από την εθνική ομάδα το 2020.

## Στατιστικά σταδιοδρομίας

### Με εθνική

## Παραπομπές


## Εξωτερικοί σύνδεσμοι
* 
*  (προφίλ 1)
*  (προφίλ 2)
* 

Κατηγορία:Κύπριοι ποδοσφαιριστές
Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Λέιτον Όριεντ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Ουόλσολ ΦΚ
Κατηγορία:Ποδοσφαιριστές Σάουθεντ Γιουνάιτεντ
Μπελίτσα ποταμός

Ο **Μπελίτσα** () είναι ποταμός της Σερβίας αριστερός παραπόταμος του Μεγάλου Μοράβα. Ανήκει στη λεκάνη απορροής της Μαύρης θάλασσας.
 
Έχει μήκος 26 χιλιόμετρα και δημιουργείτε από την ένωση δύο ρεμάτων κοντά στο χωριό Μπελίτσα κι εκβάλει στον μεγάλο Μοράβα κοντά στο χωριό Λανίστα. 

Ο ποταμός στον άνω ρου του είναι πλούσιος σε ψάρια, μπαρμπούνια, καραβίδες και κωβιούς.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Σερβίας
Κατηγορία:Παραπόταμοι του Μεγάλου Μοράβα
Τίμοτσκα Κράινα

μικρογραφία|Η Τίμοτσκα Κράινα (με κίτρινο χρώμα)
Η **Τίμοτσκα Κράινα** (*[[σερβικά]] : Тимочка Крајина*) είναι γεωγραφική περιοχή της Σερβίας στην αυτόνομη περιφέρεια της Βοϊβοντίνας. Βρίσκεται στην ανατολική Σερβία και καταλαμβάνει την κοιλάδα του ποταμού Τίμοκ. Σύμφωνα με την απογραφή του 2002 έχει 284.112 κατοίκους.

## Ιστορία
Η περιοχή στην αρχαιότητα κατοικήθηκε από το θρακικό φύλο των Μυσών, έως ότου κατακτήθηκαν από τη Ρωμαϊκή Αυτοκρατορία. Η περιοχή ήταν υπό την κυριαρχία της Ρώμης έως το 395 μ.χ.. Όταν η Ρωμαϊκή Αυτοκρατορία διαιρείται σε ανατολική και δυτική έγινε τμήμα της Ανατολικής Ρωμαϊκής Αυτοκρατορίας η οποία αργότερα ονομάστηκε Βυζαντινή Αυτοκρατορία. Σήμερα στο Ζάγετσαρ ανασκάπτονται τα ερείπια της Felix Romulijana (lat. Romuliana Felix ), περισσότερο γνωστή ως Gamzigrad.

Κατά το Μεσαίωνα η περιοχή ελέγχεται αρχικά από το Βυζάντιο, έπειτα τη Βουλγαρία, την Ουγγαρία και τέλος την Τουρκία. Ο Σέρβος πρίγκιπας Στέφαν Νεμάνια αποκτά τον έλεγχο της περιοχής. Μετά τη μάχη του Μαρίτσα το 1371 και η Μάχη του Κοσσυφοπεδίου το 1389 οι Οθωμανοί καταλαμβάνουν την περιοχή και παρέμειναν εκεί μέχρι το 1833 όταν η περιοχή ενώθηκε αυτόνομα με τη Σερβία. Ο Σλαβικός πληθυσμός που εγκαταστάθηκε στις αρχές του Μεσαίωνα σχεδόν εξαφανίστηκε από τον 15ο αιώνα αλλά στη συνέχεια εγκαταστάθηκαν βλάχοι και λίγοι Σέρβοι.

Μεταξύ 1918 και 1922 υπάρχουν δύο διοικητικές περιοχές του Βασιλείου των Σέρβων, Κροατών και Σλοβένων της Κράινα και της Τίμοκ, και από το 1922 του Ζάγετσαρ. Το 1929 έγινε τμήμα της Μπανόβινα του Μοράβα.

## Εθνοτική σύνθεση του πληθυσμού
* Σέρβοι = 243.148 (85.58%)
* Βλάχοι = 23.604 (8,31%)
* Ρομά = 2.723 (0,96%)

## Αναφορές
* Ранко Јаковљевић: „Српска тимочка елита почетком 20. века“
* Тимочка Крајина

Κατηγορία:Τίμοκ
Κατηγορία:Ιστορικές περιοχές της Σερβίας
Βαλεντίνος Σιέλης

Ο **Βαλεντίνος Σιέλης** (γεννημένος την 1 Μαρτίου 1990, στην Πάφο, Κύπρος) είναι Κύπριος διεθνής ποδοσφαιριστής, o οποίος αγωνίζεται στη θέση του αμυντικού για την Ανόρθωση Αμμοχώστου.

Κατηγορία:Ποδοσφαιριστές Α΄ κατηγορίας Κύπρου
Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ντονκάστερ Ρόβερς
Κατηγορία:Ποδοσφαιριστές Ε.Ν. ΘΟΪ Λακατάμιας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Εθνικής Κύπρου
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Κέι Λιγκ 1
Ανδρέας Αβραάμ

Ο **Ανδρέας Αβραάμ ** (γεννήθηκε στις 6 Ιούνη 1987, στην Λάρνακα, Κύπρος) είναι Κύπριος  ποδοσφαιριστής, o οποίος αγωνίζεται  στην Καρμιώτισσα. 

Κατηγορία:Ποδοσφαιριστές Α΄ κατηγορίας Κύπρου
Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ομόνοιας Αραδίππου
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Ανόρθωσης
Κατηγορία:Κύπριοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Νίκολας Φαρόν

Ο **Νίκολας Φαρόν** (ιταλικά: Nicola Farron) είναι Ιταλός ηθοποιός, ο οποίος έγινε γνωστός στο ελληνικό κοινό από την  *[[Η αγάπη άργησε μια μέρα (τηλεοπτική σειρά)|Η αγάπη άργησε μια μέρα]]* σε σκηνοθεσία του Κώστα Κουτσομύτη, βασισμένη στο ομώνυμο μυθιστόρημα της Λιλής Ζωγράφου, όπου έπαιζε τον ρόλο του Τονίνο (Antonino), ενός Ιταλού φαντάρου, που ήταν ερωτευμένος με την κόρη του Μιχαήλου Φτενούδου, Ερατώ. Στην τηλεοπτική σειρά συμπρωταγωνίστησε μαζί με την Τάνια Τρύπη.

## Βιογραφία
Ο Νίκολας Φαρόν γεννήθηκε στις 8 Οκτωβρίου του 1964, στην Οριστάνο της Επαρχίας Σαρδηνίας, στην Ιταλία. Το πραγματικό του όνομα είναι Νικολά Πουντού (Nicola Puddu).

Ο πατέρας του, επιχειρηματίας στο επάγγελμα, καταγόταν από τη Σαρδηνία. Η μητέρα του, ιρλανδικής καταγωγής, ήταν καθηγήτρια αγγλικών. Ο Νικολά μετά τις σπουδές του μετακόμισε στο Σικάγο.

## Παραπομπές


Κατηγορία:Ιταλοί ηθοποιοί κινηματογράφου
Κατηγορία:Ιταλοί ηθοποιοί τηλεόρασης
BBC Persian Television

Το **BBC Persian Television** (BBC Περσική Τηλεόραση) είναι ειδησεογραφικό τηλεοπτικό κανάλι του BBC στην Περσική γλώσσα. Το κανάλι ξεκίνησε να εκπέμπει στις 14 Ιανουαρίου 2009. Η υπηρεσία εκπέμπει μέσω δορυφόρου και είναι διαθέσιμη σε 100 εκατομμύρια ομιλητές της Περσικής γλώσσας στο Ιράν, στο Αφγανιστάν, στο Ουζμπεκιστάν και στο Τατζικιστάν.

## Παραπομπές


## Εξωτερικοί σύνδεσμοι
* 
* Επίσημη Ιστοσελίδα

Κατηγορία:British Broadcasting Corporation
Κατηγορία:Τηλεοπτικοί σταθμοί στα Περσικά
Κατηγορία:Διεθνείς τηλεοπτικοί σταθμοί του BBC
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2009
Πρίγκιπας Ρούπερτ Λεβενστάιν

Ο **Ρούπερτ Λεβενστάιν** (*Rupert zu Loewenstein*, 24 Αυγούστου 1933 – 20 Μαΐου 2014) ήταν Γερμανός αριστοκράτης και τραπεζίτης που έγινε γνωστός ως λογιστής των Rolling Stones.

## Βιογραφικά στοιχεία
Γεννήθηκε στην Πάλμα της Μαγιόρκα και ήταν γιος του πρίγκιπα Φελίσιεν Λεοπόλδου Λουδοβίκου Λεβενστάιν και της δούκισσας του Τρόιμπεργκ (Treuberg). Από την πλευρά του πατέρα του καταγόταν από τον βασιλικό οίκο Βίττελσμπαχ ενώ από την πλευρά της μητέρας του συγγένευε με την βασιλική οικογένεια της Βραζιλίας. Το 1940 εγκατέλειψε μαζί με την οικογένεια του το Παρίσι, λίγο πριν πέσει στα χέρια των Ναζί, με προορισμό το Λονδίνο. Σπούδασε μεσαιωνική ιστορία στο Πανεπιστήμιο της Οξφόρδης και ασχολήθηκε με τα οικονομικά εργαζόμενος ως χρηματιστής. Αργότερα, μαζί με συμφοιτητές του, αγόρασε μια μικρή τράπεζα υπό την επωνυμία "Leopold Joseph & Son", την οποία μετέτρεψαν σε επενδυτική εταιρεία συμβούλων με σημαντική επιτυχία. Το 1981 αποχώρησε από την εταιρεία ιδρύοντας δική του με την επωνυμία "Rupert Loewenstein Ltd".

Το 1968 γνώρισε, μέσω κοινού γνωστού, τους Rolling Stones, τους οποίους βοήθησε στη νομική διαμάχη που είχαν με τον προηγούμενο μάνατζέρ τους. Από τότε μέχρι και το 2007 υπήρξε υπεύθυνος των οικονομικών τους. Ανέλαβε την οργάνωση των περιοδειών τους καθώς και ζητήματα προσωπικής φύσεως των μελών όπως οι οικονομικές διευθετήσεις των διαζυγίων τους. Συνεργάστηκε επίσης με τους Pink Floyd και τον Κατ Στίβενς. Αν και φίλος των Rolling Stones δεν του άρεσε το Rock n' Roll προτιμώντας την κλασική μουσική. Το 2013 εξέδωσε τα απομνημονεύματά του με τίτλο *ένας πρίγκιπας ανάμεσα στους Stones: οι δουλειές με τους Rolling Stones και άλλες περιπέτειες*. Στο βιβλίο αυτό ανέφερε πολλά στοιχεία σχετικά με τις οικονομικές συμφωνίες του συγκροτήματος, γεγονός που επέφερε την αντίδραση του Μικ Τζάγκερ. Υπήρξε πιστός καθολικός και διετέλεσε πρόεδρος της Βρετανικής Ένωσης του Κυρίαρχου Στρατιωτικού Τάγματος της Μάλτας.

Ήταν παντρεμένος και είχε τρία παιδιά.

## Πηγές


Κατηγορία:The Rolling Stones
Κατηγορία:Γερμανοί απομνημονευματογράφοι
Κατηγορία:Άγγλοι απομνημονευματογράφοι
Κατηγορία:Γερμανοί χρηματιστές
Κατηγορία:Άγγλοι χρηματιστές
Κατηγορία:Γερμανοί τραπεζίτες
Κατηγορία:Άγγλοι τραπεζίτες
Κατηγορία:Λογιστές
Κατηγορία:Γερμανοί ευγενείς
BBC UKTV

Το **BBC UKTV** είναι συνδρομητικό τηλεοπτικό κανάλι του BBC, το οποίο εκπέμπει στην Αυστραλία και στη Νέα Ζηλανδία. Το κανάλι ανήκε στην *Foxtel* (60%), στην *[[RTL Group]]* (20%) και στο *[[BBC Worldwide]]* (20%). Τώρα ανήκει μόνο στο BBC Worldwide.

## Ιστορικό
Το κανάλι ξεκίνησε να εκπέμπει στην Αυστραλία τον Αύγουστο του 1996, έγινε διαθέσιμο από την πλατφόρμα *Austar* (η οποία εξαγοράστηκε και απορροφήθηκε από την *Foxtel* το 2012) τον Απρίλιο του 1999 και από την *Optus* τον Οκτώβριο του 2002. Μία νέα έκδοση του καναλιού για τη Νέα Ζηλανδία με διαφορετικό πρόγραμμα ξεκίνησε να εκπέμπει τον Νοέμβριο του 2003 από την πλατφόρμα *Sky Television*.

Στις 3 Οκτωβρίου του 2009 κυκλοφόρησε ένα νέο λογότυπο για το κανάλι, όπου στο όνομα φαινόταν και το λογότυπο του BBC. Από τις 15 Νοεμβρίου του 2009 το κανάλι εκπέμπει και σε HD. Τον Απρίλιο του 2013 το κανάλι μετονομάστηκε σε BBC UKTV.

## Αλλαγές
Από τις 1 Ιουλίου του 2008 το κανάλι ανήκει εξ' ολοκλήρου στο BBC Worldwide. Πιο πριν το BBC Worldwide είχε μόλις το 20%, σε συνεργασία με τις εταιρείες Foxtel (ιδιοκτησία της *News Corp Australia* και της *Telstra*) και FremantleMedia (θυγατρική της RTL Group, ιδιοκτησία της πολυεθνικής *Bertelsmann*).

## Λογότυπα

## Παραπομπές


## Εξωτερικοί σύνδεσμοι
*Επίσημη Ιστοσελίδα 

Κατηγορία:Αυστραλιανοί τηλεοπτικοί σταθμοί
Κατηγορία:Διεθνείς τηλεοπτικοί σταθμοί του BBC
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1996
Κατάλογος των μελών του Ευρωπαϊκού Κοινοβουλίου για την Ελλάδα, 2004-2009

class="infobox" width=282 style="font-size: 100%;"
-
style="background: #FFFBFF; text-align: center; color:black" colspan="2" | **Ευρωβουλευτές Ελλάδας για το <br />[[6ο Ευρωπαϊκό Κοινοβούλιο]]**
-
 colspan="3" style="text-align:center;"|
-
**Προηγούμενη Σύνθεση**
1999 - 2004
-
**Επόμενη Σύνθεση**
2009 - 2014
-
**Αριθμός Εδρών**
24
}
Αυτός είναι ένας κατάλογος με τα 24 μέλη του Ευρωπαϊκού Κοινοβουλίου από την Ελλάδα την περίοδο 2004 - 2009.

## Ο Κατάλογος
### Αρχική Σύνθεση

### Τελική Σύνθεση

## Δείτε επίσης
* Ελληνικές ευρωεκλογές 2004
* :Κατηγορία:Ευρωβουλευτές της Ελλάδας


Κατηγορία:Κατάλογοι που αφορούν την Ελλάδα
Κατηγορία:Κατάλογοι που αφορούν την Ευρωπαϊκή Ένωση
Ελλαδα
Ζαν-Μπατίστ Πιερατζί

Ο **Ζαν-Μπατίστ Πιερατζί** είναι Γάλλος ποδοσφαιριστής γεννημένος στις 17 Ιουνίου 1985 στο Αζαξιό της Κορσικής. Αγωνίζεται στη θέση του αμυντικού μέσου για λογαριασμό των Σαν Χοσέ Έρθκουεϊκς στην MLS.

## Βιογραφία
### ΑΚ Αζαξιό
Ο Ζαν-Μπατίστ ξεκίνησε την επαγγελματική του καριέρα στην διάρκεια της σεζόν 2006-2007, έπειτα από σχετική πρωτοβουλία του τότε προπονητή της Αζαξιό, Ρούντι Κρολ. Εκείνη την σεζόν πραγματοποίησε συνολικά 25 συμμετοχές στην Λιγκ 2. Καθιερώθηκε στην πρώτη ομάδα του συλλόγου την αμέσως επόμενη σεζόν, αγωνιζόμενος ως βασικός στην διάρκεια της θητείας του Γκέρνοτ Ρορ στον πάγκο της ομάδας με συνολικά 30 συμμετοχές, ωστόσο τραυματίστηκε στη διάρκεια της επόμενη σεζόν με αποτέλεσμα μόλις 7 συμμετοχές εκείνη την σεζόν. Επέστρεψε σταδιακά στην αγωνιστική δράση στη διάρκεια της σεζόν 2009-2010 με σύνολο 17 συμμετοχών. Τις δύο επόμενες σεζόν, επικύρωσε την θέση του ως βασικός αγωνιζόμενος σε συνολικά 33 και 34 αναμετρήσεις αντίστοιχα, με, ως επιστέγασμα, τον προβιβασμό του στη διάρκεια της άνοιξης του 2011 ως αρχηγό της ΑΚΑ. Για την πρώτη του σεζόν στην ελίτ του γαλλικού ποδοσφαίρου, σε ηλικία 26 ετών εξακολούθησε να διατηρεί θέση βασικού με, εκ νέου, σύνολο 34 συμμετοχών. Ωστόσο, η αποχώρηση από τον σύλλογο του τότε προπονητή, Ολιβιέ Πανταλονί, ο οποίος και του είχε εμπιστευθεί την αρχηγία, συνέπεσε με το πέρασμά του στην αφάνεια, καθώς ο νέος τεχνικός του κορσικανικού συλλόγου, Αλέξ Ντυπόν, δεν το εμπιστευόταν ιδιαιτέρως. Ο χρόνος συμμετοχής του ελαφρώς αυξήθηκε στη διάρκεια της θητείας του Αλμπέρ Εμόν στον πάγκο της ομάδας, χωρίς ωστόσο να ξαναβρεί την θέση βασικού που κατείχε, με τελικό απολογισμό εκείνη την σεζόν σύνολο 18 συμμετοχών.

### Σαν Χοσέ Έρθκουεϊκς
Στις 6 Ιανουαρίου 2014, ο Πιερατζί αποχώρησε από την ομάδα που τον ανέδειξε ποδοσφαιρικά, καθώς και την γενέθλιο νήσο του με προορισμό την Καλιφόρνια και τους Σαν Χοσέ Έρθκουεϊκς, με έδρα τα προάστια του Σαν Φρανσίσκο, και οι οποίοι αγωνίζονταν στην MLS. Συνολικά πέρασε διάστημα 17,5 ετών αγωνιζόμενος με τα χρώματα της ΑΚΑ.

Η πρώτη του συμμετοχή με τους *"Quakes"* ήταν στις 12 Μαρτίου 2014 σε μια αναμέτρηση απέναντι στην Ντεπορτίβο Τολούκα στα πλαίσια του Τσάμπιονς Λιγκ της ΚΟΝΚΑΚΑΦ, μια αναμέτρηση η οποία έληξε με το ισόπαλο σκορ 1-1. Πέτυχε το πρώτο του τέρμα στην MLS στις 31 Μαΐου 2014, σε μια αναμέτρηση απέναντι στην ΦΚ Ντάλας, με ένα σουτ από απόσταση 35 μέτρων το οποίο χάρισε τους τρεις βαθμούς της νίκης στην ομάδα του.

## Διακρίσεις
*  Εθνική Κορσικής : 3 συμμετοχές (0 τέρματα)

## Παραπομπές


## Εξωτερικοί Σύνδεσμοι
*Προφίλ στο L'Equipe.fr 
*

Κατηγορία:Γάλλοι ποδοσφαιριστές
Κατηγορία:Κορσικανοί ποδοσφαιριστές
Κατηγορία:Ποδοσφαιριστές ΑΚ Αζαξιό
Κατηγορία:Ποδοσφαιριστές Σαν Χοσέ Έρθκουεϊκς
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Shenanigans

Το "**Shenanigans**" είναι μια συλλογή τραγουδιών από την αμερικάνικη πανκ ροκ μπάντα Green Day. Κυκλοφόρησε στις 2 Ιουλίου του 2002 από την Reprise Records. Το άλμπουμ περιέχει b-sides, σπάνια τραγούδια, διασκευές και ένα ακυκλοφόρητο, μέχρι τότε, τραγούδι το "Ha Ha You're Dead". Το "Espionage", το κατασκοπευτικό ορχηστρικό τραγούδι είχε συμπεριληφθεί στο soundtrack της ταινίας "Austin Powers: Ο Κατάσκοπος που με Κουτούπωσε".

Το Shenanigans έφτασε στο νούμερο 27 στο Billboard 200 και ως το Σεπτέμβριο του 2010 είχε πουλήσει 280,000 αντίτυπα. Αν και το εξώφυλλο δεν έχει τον τίτλο του άλμπουμ μερικά μαγαζιά επέλεξαν να κολλήσουν ένα αυτοκόλλητο στο εξώφυλλο για να μην μπερδεύονται οι πελάτες. Σχεδιαστής του εξωφύλλου ήταν ο Chris Bilheimer που σχεδιάζει εξώφυλλα για την μπάντα από το Warning ως και σήμερα. Το 2002, οι Green Day έκαναν την περιοδεία "Pop Disaster Tour" μαζί με τους Blink-182 για την προώθηση του άλμπουμ. Παρ' όλα αυτά, δεν ερμηνεύτηκε κανένα τραγούδι από το άλμπουμ. Το άλμπουμ θα περιείχε ένα ακόμα κομμάτι το "D.U.I [(Driving Under the Influence (Οδηγώντας υπό την επήρεια αλκοόλ]". Το "D.U.I" γράφτηκε από τον Τρε Κουλ. Ο μόνος τρόπος για να ακουστεί αυτό το τραγούδι είναι να βρεθεί στο ίντερνετ.

## Κομμάτια

## Συντελεστές
* Μπίλι Τζο Άρμστρονγκ - φωνή, κιθάρα
* Μάικ Ντερντ - μπάσο, φωνητικά
* Τρε Κουλ - ντραμς, κρουστά
* Ρομπ Καβάλο, Green Day - παραγωγοί
* Jerry Finn - μίξινγκ στα "You Lied", "Don't Wanna Fall in Love", "I Want to Be on TV", "Tired of Waiting for You", "Rotting", "Do Da Da", "On the Wagon"
* Kevin Army - μηχανικός στα "You Lied", "Don't Wanna Fall in Love", "I Want to Be on TV", "Rotting", "Do Da Da"
* Neill King - μηχανικός στα on "Tired of Waiting for You", "On the Wagon", mixing on "Sick of Me"
* Ken Allardyce - μηχανικός στα "Suffocate", "Desentitized", "Espionage", "Sick of Me"
* Chris Dugan - μηχανικός στο "Ha Ha You're Dead"
* Casey McKrankin - επιπλέον μηχανικός στα "Tired of Waiting for You" and "On the Wagon"
* Willie Samuels - μηχανικός στο "Outsider", "Scumbag", "Ha Ha You're Dead"
* Chris Lord-Alge - μίξινγκ στο "Suffocate", "Desentitized", "Espionage", "Sick of Me"
* Steve Hall - mastering στο "Suffocate", "Desentitized", "Espionage", "Sick of Me"
* Bob Ludwig - mastering στο "You Lied", "Don't Wanna Fall in Love", "I Want to Be on TV", "Rotting", "Do Da Da"
* Robert Vosgein - mastering στο "Outsider", "Scumbag", "Ha Ha You're Dead"

## Θέσεις στα τσάρτς

## Πιστοποιήσεις

## Παραπομπές


Κατηγορία:Άλμπουμ του 2002
Κατηγορία:Δισκογραφία των Green Day
Ευρωπαϊκό πρωτάθλημα κωπηλασίας

To **Ευρωπαϊκό πρωτάθλημα κωπηλασίας**  είναι διεθνής ρεγκάτα της κωπηλασίας, που διοργανώνεται από την Διεθνή Κωπηλατική Ομοσπονδία (FISA).  

Η πρώτη διοργάνωση διεξήχθη το 1893 και από το 1962 και μετά αντικαταστάθηκε από το Παγκόσμιο πρωτάθλημα κωπηλασίας, το οποίο έγινε ετήσιο από το 1974 και μετά.  Τα γυναικεία πρωταθλήματα εισήχθησαν το 1954, όμως ακόμα και τότε οι αγώνες ανδρών γίνονταν σε διαφορετικές ημερομηνίες από εκείνους των γυναικών.

Με απόφαση της FISA (27 Μαΐου 2006) επανήλθαν τα ευρωπαϊκά πρωταθλήματα κωπηλασίας.

Στην πρώτη διοργάνωση (1893) υπήρχαν μόνο 3 αγωνίσματα (μονό ανδρών, τετράκωπος με πηδαλιούχο και οκτάκωπος) ενώ οι συμμετοχές περιορίστηκαν στις 10. Οι αγώνες κάλυπταν 3.000μ με εξαίρεση τους αγώνες του μονού, οι οποίοι κάλυπταν μόνο 2.000μ. Το 2007, όταν επέτρεψε το ευρωπαϊκό πρωτάθλημα, υπήρχαν 14 κατηγορίες Ολυμπιακών Αγώνων και η απόσταση ήταν πάνω από 2.000μ.

## Πρωταθλήματα

## Πίνακας μεταλλίων (2007-2017)

## Παραπομπές


## Εξωτερικοί σύνδεσμοι

*Επίσημος δικτυακός τόπος
Τριγκόβιτσκι Τίμοκ

μικρογραφία|Η συμβολή των Σερβλίσκι και Τριγκόβιτσκι Τίμοκ
Ο **Τριγκόβιτσκι Τίμοκ** (μτφ : Ο Τίμοκ της Τιργκόβιστε) () γνωστός στην αρχή του σαν *"Strma reka"* (μτφ : απότομος ποταμός), είναι παραπόταμος του Τίμοκ. 

Πηγάζει στις δυτικές πλαγιές της οροσειράς Στάρα Πλάνινα, ακριβώς κάτω από την ψηλότερη κορυφή του βουνού στη Σερβία, τη Μίντζορ, λιγότερο από ένα χιλιόμετρο από τα βουλγαρικά σύνορα. Το ποτάμι ρέει προς τα ανατολικά και δέχεται τα νερά από τρία μικρότερα ρέματα. Στη συνέχεια περνά μέσα από τα χωριά Μπάλτα Μπερίλοβατς, Βιρτόβατς και Ινόβο. Στη συνέχεια δέχεται τα νερά από κι άλλα μικρά ρέματα και φτάνοντας στις βόρειες πλαγιές του όρους Γαντοβνίκ στρέφεται προς τα βόρεια και είναι γνωστός μόνο σαν "Τριγκόβιτσκι Τίμοκ".

Συνεχίζει τη ροή του προς τα βορειοδυτικά, μέσω Γκόρνια Καμνίτσα, Ντόνια Καμενίτσα, Στέρμπατς και Τιργκόβιστε, ένα προάστιο της πόλης Κνιέζεβατς. Συνεχίζει δεχόμενος τα νερά πολλών ρεμάτων και μετά το Κνιέζεβατς ενώνεται με τον Σεβρλίσκι Τίμοκ δημιουργώντας τον Λευκό Τίμοκ. Η λεκάνη απορροής του καταλαμβάνει έκταση 520 τετραγωνικών χιλιομέτρων.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Παραπόταμοι του Τίμοκ
Τιμοκ Τριγκοβιτσκι
Σεβρλίσκι Τίμοκ

Ο **Σεβρλίσκι Τίμοκ** () είναι παραπόταμος του Τίμοκ. Έχει μήκος 64 χιλιόμετρα και πηγάζει από τα όρη Σερβλίσκι και μετά το Κνιέζεβατς συναντά τον Τριγκόβιτσκι Τίμοκ δημιουργώντας τον Λευκό Τίμοκ. 

Αρχικά δημιουργείτε από την ένωση τριών ρεμάτων σε 450 μέτρα υψόμετρο και στη συνέχεια ρέει μέσα από μία εύφορη κοιλάδα, μήκους 20 χλμ., όπου βρίσκεται η μικρή πόλη Σεβρλίγκ όπου παίρνει και το όνομα του. Έπειτα ρέει από το χωριό Νίσεβτσα όπου δέχεται τα νερά πολλών πηγών κι έπειτα δημιουργεί φαράγγι 15 χιλιομέτρων. Μετά το φαράγγι κι έως το Κνιέζεβατς ρέει ήσυχα σε κοιλάδα. Η λεκάνη απορροής του είναι 730,7 τετραγωνικά χιλιόμετρα και η πυκνότητα του υδρογραφικού δικτύου είναι 669 m / km ²

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Παραπόταμοι του Τίμοκ
Τιμοκ Σεβρλισκι
ΕΡΤ Πύργου

Ο **Ραδιοφωνικός Σταθμός Πύργου** (**ΕΡΤ Πύργου**) είναι ο περιφερειακός σταθμός της Ηλείας και μια από τις 19 αυτονομημένες μονάδες της Γενικής Διεύθυνσης Ραδιοφωνίας της ΕΡΤ. Το πρόγραμμά του είναι κυρίως ενημερωτικό. Οι εγκαταστάσεις του βρίσκονται στον Πύργο.

## Ιστορία
Η ιστορία του σταθμού ξεκινά με την κατασκευή του πομπού του το 1954 με πρωτοβουλία του δήμαρχου. Η πρώτη εκπομπή του σταθμού γίνεται πέντε χρόνια αργότερα το 1959 υπό το όνομα *Ραδιοφωνικός Σταθμός του Πύργου*. Το 1982 περνάει στα χέρια της ΕΡΤ για να μετονομαστεί σε ΕΡΑ Πύργου μέχρι τις 11 Ιουνίου 2013.

Μετά το κλείσιμο της ΕΡΤ οι εργαζόμενοι, με συντριπτική πλειοψηφία, αποφάσισαν και συνέχισαν την εκπομπή του προγράμματός τους κανονικά. Δημιούργησαν και άλλη ιστοσελίδα κατά του κλεισίματος.

Έτσι έγινε μία από τις 19 τοπικές ΕΡΑ που συνεχίζει την λειτουργία της. Ωστόσο, στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Πύργου αλλάζοντας το όνομά της σε ΕΡΤ Πύργου.

## Παραπομπές


## Εξωτερικοί σύνδεσμοι
*Ακούστε την ΕΡΤ Πύργου
*Ακούστε ζωντανά από το ERT echo
*Επίσημη ιστοσελίδα

Κατηγορία:Ελληνική Ραδιοφωνία